b'\n_START_ARTICLE_\nIt\xc3\xa4maittenkohokki\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nMonivuotinen it\xc3\xa4maittenkohokki kasvaa 20\xe2\x80\x9380 senttimetri\xc3\xa4 korkeaksi. Koko kasvi on kalju. Varsilehdet ovat ohuita, leve\xc3\xa4npuikeita ja melkein sepivi\xc3\xa4. Kukinto on harsu ja se saattaa koostua jopa 50:st\xc3\xa4, valkoisesta, nuokkuvasta kukasta. Kukinnon ylimm\xc3\xa4t tukilehdet ovat kalvomaisia. Sek\xc3\xa4 verhi\xc3\xb6 ett\xc3\xa4 teri\xc3\xb6 ovat viisilehtisi\xc3\xa4. Vaalea verhi\xc3\xb6 on ulkoverhi\xc3\xb6t\xc3\xb6n, pullea ja punertava- ja verkkosuoninen. Suonia on 10 pitk\xc3\xa4\xc3\xa4 ja 10 lyhytt\xc3\xa4 suonta, poikittaissuonet puuttuvat l\xc3\xa4hes kokonaan. Teri\xc3\xb6 on hieman vastakohtainen. Ter\xc3\xa4lehdet ovat valkoisia, kaksijakoisia ja l\xc3\xa4hes lis\xc3\xa4teri\xc3\xb6tt\xc3\xb6mi\xc3\xa4, ja niiden liuskat ovat 3\xe2\x80\x935 mm leveit\xc3\xa4. Suomessa it\xc3\xa4maittenkohokki kukkii elo-syyskuussa. Hedelm\xc3\xa4 on kota._NEWLINE_Suomessa tavattavista muista kohokkilajeista it\xc3\xa4maittenkohokki muistuttaa hyvin paljon ahonurmikohokkia (S. vulgaris var. vulgaris).\n_START_SECTION_\nLevinneisyys\n_START_PARAGRAPH_\nIt\xc3\xa4maittenkohokki on kotoisin Kaakkois-Euroopasta. Suomessa se on uustulokas, jota on tavattu satunnaisesti Etel\xc3\xa4-Suomessa sek\xc3\xa4 joissakin Pohjanlahden satamakaupungeissa Oulua my\xc3\xb6ten.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nSuomessa it\xc3\xa4maittenkohokki on tulokaslaji, jota on tavattu satamissa, myllyill\xc3\xa4 ja kaatopaikoilla.'